ଅର୍ଥଶାସ୍ତ୍ର ରଚୟିତା ପଣ୍ଡିତ ଚାଣକ୍ୟ ଜଣେ ଦାର୍ଶନିକ। ସେ ବିଷ୍ଣୁଗୁପ୍ତ ନାମରେ ମଧ୍ୟ ପରିଚିତ। ତାଙ୍କ ବାଣୀ ଅକ୍ଷରେ ଅକ୍ଷରେ ସତ ହୋଇଛି। ତାଙ୍କ ଉପଦେଶକୁ ଜୀବନରେ ଉପଯୋଗ କଲେ ଏକ ନିର୍ଭୁଲ ଜୀବନ ବିତାଇ ପାରିବା, ଏଥିରେ ସନ୍ଦେହ ନାହିଁ।
ସେ ତାଙ୍କ ପୁସ୍ତକରେ ପାପ ଓ ଭୁଲ୍କୁ ନେଇ ଉଲ୍ଲେଖ କରି ଯାଇଛନ୍ତି। ଏଥିରେ କିଏ ଭୁଲ୍ କଲେ ଦଣ୍ଡ କାହାକୁ ମିଳିଥାଏ ଉଲ୍ଲେଖ ରହିଛି।
ଚାଣକ୍ୟ କହିବା ଅନୁସାରେ ଯେଉଁମାନେ ପାପ କିମ୍ବା ଭୁଲ୍ କରିଥାନ୍ତି, ତାଙ୍କୁ ଦଣ୍ଡ ମିଳି ନ ଥାଏ। ଏହାର କୁପରିଣତି ଅନ୍ୟଙ୍କୁ ଭୋଗିବାକୁ ପଡ଼ିଥାଏ।
ଯଦି ରାଜା ଭୁଲ କରନ୍ତି, ସେ ଏଥିପାଇଁ ଦଣ୍ଡ ପାଇ ନଥାନ୍ତି। ତାଙ୍କ ଭୁଲର ଦଣ୍ଡ ତାଙ୍କ ପରାମର୍ଶଦାତାଙ୍କୁ ଭୋଗିବାକୁ ପଡ଼ିଥାଏ।
